Likumprojekts

**Grozījumi Augstskolu likumā**

Izdarīt Augstskolu likumā (Latvijas Republikas Saeimas un Ministru Kabineta Ziņotājs, 1996, 1. nr.; 1997, 3. nr.; 2001, 1. nr.; 2003, 12. nr.; 2004, 13. nr.; 2006, 8. nr.; 2007, 6., 11. nr.; 2008, 15. nr.; 2009, 2., 14. nr.; Latvijas Vēstnesis, 2009, 194. nr.; 2010, 38., 206. nr.; 2011, 117., 202. nr.; 2012, 190. nr.; 2013, 40., 92., 188. nr.; 2014, 214., 257. nr.; 2016, 108., 125., 241. nr.) šādus grozījumus:

1.  59.2 pantā:

izteikt piektās daļas pirmo un otro teikumu šādā redakcijā:

"Augstskola vai koledža izvērtē personas studiju rezultātus, kas sasniegti ārpus formālās izglītības apgūtajā vai profesionālajā pieredzē, un, ja tie atbilst attiecīgās studiju programmas prasībām, atzīst tos, kā arī piešķir attiecīgus kredītpunktus. Lēmumu par šādu ārpus formālās izglītības apgūtajā vai profesionālajā pieredzē sasniegtu studiju rezultātu atzīšanu pieņem četru mēnešu laikā no attiecīgā iesnieguma saņemšanas dienas.";

aizstāt piektās daļas trešajā teikumā vārdus "Iepriekšējā izglītībā" ar vārdiem "Ārpus formālās izglītības apgūtajā".

2. Papildināt pārejas noteikumus ar 42. un 43. punktu šādā redakcijā:

"42. Ministru kabinets sešu mēnešu laikā pēc grozījumu šā likuma 59.2panta piektās daļas pirmajā, otrajā un trešajā teikumā stāšanās spēkā pieņem nepieciešamos grozījumus Ministru kabineta noteikumos par ārpus formālās izglītības apgūtajā vai profesionālajā pieredzē sasniegtu studiju rezultātu atzīšanu.

43. Iesniegumi studiju rezultātu atzīšanai, kas iesniegti, pirms stājās spēkā grozījumi šā likuma 59.2panta piektās daļas pirmajā, otrajā un trešajā teikumā, izskatāmi saskaņā ar kārtību, kas bija spēkā to iesniegšanas brīdī."

Izglītības un zinātnes ministrs

Kārlis Šadurskis